open-index/open-wikipedia-markdown huggingface dataset:
27 Ակումբ

**27 Ակումբ** (), երաժիշտների անվանումների ամբողջություն, որոնք զգալիորեն ազդել են ռոք կամ բլյուզ երաժշտական ժանրերի ձևավորման և զարգացման վրա, և ովքեր, երբեմն տարօրինակ հանգամանքներում, մահացել են 27 տարեկան հասակում։

## 27 Ակումբում ընդգրկված երաժիշտներ
Յոթ երաժիշտներից առաջինը ցուցակում հայտնվել է Ռոբերտ Ջոնսոնը (ըստ քննադատների վկայության, նա համարվում է 27 Ակումբի առաջին անդամը)։ Ցուցակում նաև ընդգրկված են՝ Ջիմի Հենդրիքսը, Ջիմ Մորիսոնը և Ջենիս Ջոպլինը։ Նրանց մահվան ամենակարևոր մասը, որն էլ հանգեցրել է Ակումբի ստեղծմանը, այն է, որ նրանք մահացել են 10 ամիսների ընթացքում։

Հետագայում, ցուցակում ընդգրկվել է Բրայան Ջոնսը. Մորիսոնը և Ջոնսը մահացել են նույն օրը, սակայն երկու տարվա տարբերությամբ։

Այնուհետև, Ակումբը համալրում է Կուրտ Քոբեյնը, ով մահացել է 1994 թվականին՝ հանրաճանաչության վերելքի ժամանակ։

2011 թվականին, բրիտանացի երգչուհի Էմի Ուայնհաուսի մահվանից հետո, շատ հրատարակչություններ նրան դասել են Ակումբի շարքին։

## 27 տարեկանում մահացած այլ երաժիշտներ
Երբեմն 27 ակումբում ընդգրկվում են այլ երաժիշտներ, ովքեր նույնպես մահացել են 27 տարեկան հասակում։

## Քննադատություն
Կուրտ Քոբեյնի կենսագիր Չարլզ Քրոսը գրում է. «Այն երաժիշտների թիվը, ովքեր մահանում են 27 տարեկան հասակում,  ցանկացած չափանիշներում իսկապես կարևոր է։ Չնայած, որ մարդիկ միշտ և ցանկացած տարիքում են մահանում, 27 տարեկանում մահացած երաժիշտների թիվը զգալիորեն աճում է»։

Սակայն, 2011 թվականին, ավստրալիական տեխնոլոգիական համալսարանի հետազոտողները փորձել են «27 ակումբ» ֆենոմենը կասկածի տակ դնել՝ հիմնվելով իրականացրած վիճակագրական վերլուծություններից։ Հետազոտելով ոչ միայն մեծանուն կամ ռոքի պատմության մեջ կարևոր ներդրում կատարած երաժիշտների մահվան հանգամանքները, այլ նաև նրանց, ում հաջողվել է բրիտանական հիթ-շքերթի բարձունքում հասնել սկսած 1956-ից մինչև 2007 թվականների ընթացքում (ինչպես մենակատարների, այնպես էլ փոփ և ռոք խմբերի անդամների 1046 ազգանուն), նրանք հաստատել են, որ երաժիշտները, ինչպես ցանկացած, այնպես էլ 27 տարեկանում հաճախ չեն մահանում։ Նրանց օրինակով մահացել է 71 մարդ (7 %)։ Չնայած, ընդհանուր առմամբ, երաժիշտները սովորական մարդկանցից վաղ են մահանում (հաճախ մինչ 40 տարեկան), հենց «27 Ակումբ»-ի գոյության համար հետազոտողների ընտրած փաստերի և պատահական համընկնումների արդյունքը անվանել են կողմնապահական ընտրություն։ Սակայն, հետազոտողները, 20-30-ամյա երաժիշտների մահվան դեպքերի աճի վերաբերյալ, որոնք տեղի էին ունենում 1970-ականներին և1980-ականների սկզբին, որոշ ապացույցներ են հայտնաբերել, իսկ երիտասարդ երաժիշտների մահացությունը այդ նույն տարիքում 2—3 անգամ գերազանցում է Մեծ Բրիտանիայի բնակչության սովորական մահացությանը։

## Տես նաև
* Ապրիր արագ, մահացիր երիտասարդ

## Ծանոթագրություններ

## Արտաքին հղումներ
* forever27.co.uk, «The Forever 27 Club» վեբ կայք (անգլ.)
* the27s.com, «27-րդը․ Ռոքնռոլի մեծագույն առասպելը»

Կատեգորիա:Անձանց ցանկեր
Կատեգորիա:Երաժիշտների ցանկեր
Կատեգորիա:Էմի Ուայնհաուս
Կատեգորիա:Մահացածների ցանկեր
Կատեգորիա:Մահվան մշակութային ասպեկտներ
Կատեգորիա:Ցանկեր
Կատեգորիա:Ցանկեր:Մշակույթ
Կատեգորիա:Քաղաքային լեգենդներ
Սուձուկա

, Ճապոնիայի Միե պրեֆեկտուրայում գտնվող քաղաք։ Քաղաքի մակերեսը կազմում է 194,67 կմ², բնակչությունը՝ 197 244 մարդ, բնակչության խտությունը՝ 1013,22 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս քաղաքի հետ սահմանակցում են Յոկաիտի, Ցու, Կամեյամա, Կոկա քաղաքները։

## Բնակչություն
Քաղաքի բնակչությունը կազմում է 197 244 մարդ (2014 թվականի հուլիսի 1-ի տվյալների համաձայն), իսկ խտությունը՝ 1013,22 մարդ/կմ²։ Սուձուկայում ապրում է Հարավային Ամերիկայից տեղափոխվածների համայնք, որի բնակիչները խոսում են իսպաներեն և պորտուգալերեն։ Բնակչության թվաքանակի փոփոխությունը՝ 1980-2005 թվականներին.

## Տնտեսություն
Քաղաքում տեղակայված են *[[Honda]]* (ավտոմեքենաներ), *[[Asahi Kasei]]* (քիմիական արտադրանքներ), *[[Dainippon Sumitomo Pharma]]* (դեղագործություն) և Fujikura (էլեկտրոտեխնիկա) գործարանները, *AEON Mall Suzuka*, *AEON Town Suzuka* և *APiTA* առևտրի կենտրոնները, Ֆորմուլա 1-ի Սուձուկա մայրուղին, որի հարևանությամբ տեղակայված է *Motopia* ատրակցիոնների պուրակը։


File:Grand Prix Square 2010 Japan.jpg|Ավտոմայրուղի
File:AEON Suzuka Shopping Center Bellcity 05.JPG|*AEON Mall Suzuka* առևտրի կենտրոն
File:LOC TOWN Suzuka Shopping Center 03.JPG|*AEON Town Suzuka* առևտրի կենտրոն
File:Apita Suzuka.jpg|*APiTA* առևտրի կենտրոն 


## Սիմվոլիկա
Քաղաքը խորհրդանշող ծառ է համարվում *Zelkova serrata*-ն, ծաղիկը՝ *[[Rhododendron indicum]]*-ը։

## Տես նաև
* Կոկա
* Կոնան (Սիգա)
* Յասու
* Ռիտտո
* Մորիյամա
* Օմիհատիման

## Ծանոթագրություններ

## Արտաքին հղումներ
* * Պաշտոնական կայք

Կատեգորիա:Ճապոնիայի քաղաքներ
Անժելիկա Վան Բյուրեն

**Անժելիկա Վան Բյուրեն** (ի ծնե՝ Անժելիկա Սառա Սինգլտոնի , ), ԱՄՆ առաջին տիկին, ԱՄՆ 8-րդ նախագահ Մարտին Վան Բյուրենի hարսը։ Ամուսնացած է եղել նախագահի որդու՝ ԱՄՆ պետքարտուղար Աբրահամ Վան Բյուրենի հետ։ Առաջին տիկնոջ պաշտոնը ստանձնել է այն պատճառով, որ Մարտին Վան Բյուրենի կինը՝ Հաննա Վան Բյուրենը, մահացել է 1819 թվականին և երբեք առաջին տիկին չի եղել, իսկ Մարտին Վան Բյուրենը կնոջ մահից հետո մինչև կյանքի վերջը այրի է մնացել։

## Կենսագրություն
Անժելիկա Սառա Սինգլթոնը ծնվել է Վեջֆիլդում՝ Հարավային Կարոլինայում և եղել է Ռիչարդ Սինգլթոնի և նրա կնոջ՝ Ռեբեկա Թրևիս Քոլսի դուստրը։ Անժելիկան մեծանալով բարձր հասարակության միջավայրում Սպիտակ տուն է բերել նրբաճաշակություն և նորարարություն, ինչի պատճառով Առաջին տիկնոջ դերն ավելի հետաքրքիր ու փոքր-ինչ վեհ է դարձել։ ԱՄՆ-ի առաջին տիկին Անժելիկան ամուսնացել է Մարտին Վան Բյուրենի որդու՝ ԱՄՆ-ի պետական քարտուղար Աբրահամ Վան Բյուրենի հետ 1839 թվականի փետրվարի 14-ին Վեջֆիլդում։ Երբ Մարտին Վան Բյուրենը պարտվեց 1841 թվականի նախագահական ընտրությունները, Մարտին Վան Բյուրենի ավագ որդին, Աբրահամը և նրա կինը՝ Անժելիկան, սկսեցին ապրել Մարտին Վան Բյուրենի տանը, ամեն կերպ աջակցելով նրան, լուսավորելով մենակությունը և կարոտը իր սիրելի Հաննայի համար և հոգ տանելով նրա մասին, պայմանավորված էր այն հանգամանքով, որ Մարտին Վան Բյուրենը մենակ էր ապրում և այլևս բարեկամ չուներ։ Նրանք ապրում էին Նյու Յորք նահանգի Քինդերհուկ քաղաքում, ձմեռն անցկացնելով Հարավային Կարոլինայում գտնվող Անժելիկա Սինլգթոնի ընտանեկան տանը։ 1848 թվականից Անժելիկան ապրում էր Նյու Յորքում։

Թաղված է Սինգլթոնի գերեզմանատանը։

## Ծանոթագրություններ

## Արտաքին հղումներ
* Angelica Singleton Van Buren Collection

Կատեգորիա:ԱՄՆ-ի առաջին տիկիններ
Flaviviridae

***Flaviviridae***, վիրուսների ընտանիք, որոնք հիմնականում փոխանցվում են հոդվածոտանիների  (տզերի և մոծակների) միջոցով։ Ընտանիքը ստացել է այդպիսի անվանում դեղին տենդի վիրուսից (, ՝ դեղին)։ Դեղին տենդը իր հերթին այդպես է անվանվում այն պատճառով, որ առաջ է բերում դեղնախտ հիվանդություն։

*Flaviviridae-ն* առանձնացվեց *[[Togaviridae]]* ընտանիքից 1985 թվականին։ Ըստ Վիրուսների դասակարգման միջազգային հանձնաժողովի (*ICTV*)՝ 2017 թվականի մարտին ընտանիք ներառում են 4 ցեղ՝

* *[[Flavivirus]]*՝ մարդու և կենդանիների վիրուսների 53 տեսակ, բնորոշ տեսակներն են՝ դեղին տենդի վիրուս, Հարավային Նեղոսի վիրուս, Դենգեի վիրուս, տզային էնցեֆալիտի վիրուս, Զիկի վիրուս
* *[[Hepacivirus]]*՝ 14 տեսակ՝ ներառյալ հեպատիտ C-ի վիրուսը
* *[[Pegivirus]]*՝ 11 տեսակ՝ *[[Pegivirus A]]*-ից մինչև *[[Pegivirus K]]*
* *[[Pestivirus]]*՝ 4 տեսակ, որոնք վարակում են կաթնասուններին, բայց ոչ մարդուն, բնորոշ տեսակներն են՝ խոշոր եղջերավոր անասունների դիարեայի վիրուս, խոզերի դասական ժանտախտի վիրուս

## Գենոմ
Ֆլավիվիրուսների գենոմը ներկայացված է չհատվածավորված գծային միաշղթա (+) ՌՆԹ-ով, որն ունի 9,6-ից մինչև 12,3 հազար նուկլեոտիդ երկարություն (մոնոպարտիտ գենոմ)։ 5'-ի ծայրում պարունակվում է մեթիլացված նուկլեոտիդ (5'-կէպ)։

## Վիրիոն
Վիրուսային մասնիկները պատված են թաղանթով, ունեն գնդանման ձև և մինչև 40—60 մմ տրամագիծ։

## Հիվանդություններ
Ընտանիքի ներկայացուցիչների կողմից հարուցվող հիվանդությունների ցանկը՝

* Դենգեի տենդ
* Ճապոնական էնցեֆալիտ
* Տզային էնցեֆալիտ
* Հարավային Նեղոսի տենդ
* Սենտ-Լուիսի տենդ
* Դեղին տենդ
* Հեպատիտ C
* Զիկի տենդ

## Ծանոթագրություններ

## Արտաքին հղումներ
* ''Flaviviridae''

Կատեգորիա:Flaviviridae
Կատեգորիա:Riboviria
Կատեգորիա:Վիրուսների ընտանիքներ
Մոզա բինտ Նասեր ալ-Միսնեդ

Շեյխա **Մոզա բինտ Նասեր ալ-Միսնեդ**  (, Şeiḥa Mūzah bint Nāşir al-Misnid, ), քաղաքական և հասարակական գործիչ, Քաթարի շեյխ Համադ բեն Քալիֆ-ալ-Թանիի երկրորդ կինը։

## Կենսագրություն և գործունեություն
Կրթությունն ստացել է Քաթարի ազգային համալսարանում (1986—1990), սոցիոլոգ է։ Ապա անցել է փորձաշրջան ԱՄՆ-ի առաջատար համալսարաններում։

Մոզա ալ-Միսնեդը, որը իր օրինակով բացառիկ է Պարսից ծոցի մյուս երկրների կանանց համար, ունի պետական և միջազգային պարտականությունների մի ամբողջ շարք։ Այդ թվում են նաև նրա արարողակարգային պարտականությունները. Քաթարի կրթության, գիտության և հասարակական զարգացման ֆոնդի նախագահ, Ընտանեկան հարցերի գերագույն խորհրդի նախագահ, Կրթության Գերագույն խորհրդի փոխնախագահ, ՅՈՒՆԵՍԿՕ-ի հատուկ դեսպան։

Մոզա ալ-Միսնեդն իր գլխավոր նպատակն է համարում Քաթարը դարձնել ժամանակակից, առաջատար երկիր, դրա համար էլ ակտիվ մասնակցություն ունի իր երկրի ու տարածաշրջանի քաղաքական, հասարակական կյանքում, գործնական ու մշակութային հարցերում։ Նա հիմնել է Արաբական դեմոկրատական ֆոնդը, որտեղ նրա ամուսինը կատարել է առաջին լուրջ ներդրումը, որը կազմում է 10 միլիոն դոլար։ Այս ֆոնդի գլխավոր խնդիրը ԶԼՄ-ների ազատ զարգացումն է։ Շեյխա Մոզան նաև Քաթարը նոր «Սիլիկոնե հովիտ» դարձնելու գաղափարի հեղինակն է։ Այս նպատակով ստեղծվել է Քաթարի գիտության և տեխնոլոգիայի այգին, որի բացումը տեղի ունեցավ 2008 թվականի վերջերին։ Այգում կատարվեցին 225 միլիոն արժողությամբ ներդրումներ այդ թվում՝ այնպիսի միջազգային առաջատար ընկերություններ կողմից, ինչպիսիք են՝ «Microsoft-ը», «Shell-ը» և «General Electric-ը»։ Բացի այդ, նա համարվում է նաև Քաթարում «Կրթական քաղաքի» գաղափարի հեղինակն ու այն կյանքի կոչողը։ Այն իրենից ներկայացնում է մոտ 2500 հա տարածությամբ համալսարանական քաղաք՝ մայրաքաղաքի արվարձաններից մեկում, որտեղ դասախոսում են ամերիկյան համալսարանների առաջատար պրոֆեսորները։ Շեյխան ակտիվորեն խրախուսում է նաև արաբալեզու «Ալ-Ջազիրա» հեղինակավոր լրատվամիջոցի գործունեությունը։

Մոզա ալ-Միսնեդը Վիջինիայի (*Virginia Commonwealth University*), Թեքզասի՝ *A & M* (*Texas A & M University*), Քարնեգի Մելլոնի (*Carnegie Mellon University*), Ջորջթաունի (*Georgetown University*) համալսարանների և Լոնդոնի թագավորական քոլեջի  (*Imperial College London*) պատվավոր դոկտոր է։ 2010 թվականից Բրիտանական կայսրության օրդենի կին-կոմանդոր է։

## Ընտանիք
Մոզա ալ-Միսնեդն ունի յոթ զավակ (հինգ որդի և երկու դուստր).

* շեյխ Թամիմ բին Համադ Ալ-Թանի (2013 թվականի հունիսի 25-ից՝ Քաթարի 4-րդ էմիր)
* շեյխ Ջասիմ բին Համադ բին Խալիֆա Ալ-Թանի
* Ջոան Համադ-ալ-Թանի
* Խալիֆա Համադ-ալ-Թանի
* Մուհամեդ Համադ-ալ-Թանի
* Ալ-Մայասսա Համադ-ալ-Թանի
* Հինդ Համադ-ալ-Թանի

## Ծանոթագրություններ

## Արտաքին հղումներ
* *Густерин П. В.* Деловые женщины Арабского Востока 
* Backstory: Qatar reformed by a modern marriage

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Պետությունների ղեկավարների ամուսիններ
Կատեգորիա:Քաթարի ազգային համալսարանի շրջանավարտներ
Հավերժ բարեկամություն (արձան)

**«Հավերժ բարեկամություն**» հուշարձան, Մոսկվայի տեսարժան վայրերից մեկը։ Հիմնվել է 1983 թվականին՝ Տիշինայի հրապարակում։

Հուշարձանը նվիրված է ռուս-վրացական բարեկամությանը։ Հանդիսավոր բացումը տեղի է ունեցել 1983 թվականին՝ Գեորգիևյան դաշնագրի  ստորագրման 200-ամյակի տոնակատարության ժամանակ` Ռուսաստանի կայսրության հովանավորության և  բարձրագույն իշխանության մասին համաձայնագրի` Վրաստանի միակողմանի վրացական Քարթլի-Կախեթի թագավորություն  հետ` Ռուսաստանի անցում կատարելու համար։ Կոմպոզիցիան  տեղադրվել է Տիշինայի  հրապարակում, որտեղ վրացական բնակավայր էր գտնվում ընդհուպ մինչև 19-րդ դարը։

**«Հավերժ բարեկամություն**» հուշարձանը  Զուրաբ Ծերեթելիի և  ճարտարապետներ Յու. Կոնովալովի և Անդրեյ Վոզնեսենսկի առաջին համատեղ  աշխատանքն է Մոսկվայում։

Հուշարձանը, բացի հիմնական անունից, ունի ոչ պաշտոնական անուններ ևս` «Լեզվի ծառ», «Շամփուր» կամ «Խորոված» (արտաքին նմանության պատճառով), ինչպես նաև «Վոզնեսենսկիի անդամ» մականունը՝  Վրաստանի  բնակիչների կողմից (վրացական բնակության Մոսկվայի անունը) շինարարությունից հետո։

Հետաքրքիր է, որ կոմպոզիցիան «զույգ» ուներ։ Երկրորդ մասը, որը կոչվում էր «Բարեկամության կապեր», տեղադրվել է Ռազմավիրական ճանապարհի  208 կիլոմետրի վրա։ Հուշարձանը ներկայացնում էր  երկու օղակ` Ռուսաստանի և Վրաստանի պատմությունները, որը միացված էր մետաղական հսկայական  ոսկեզօծ  կոճակով։ Ներսում էր մետաղյա գլանաձև ձեռագիր` Սբ. Գևորգյան գիտական շարադրանքի տեսքով։ Այսպիսի անսովոր կոմպոզիցիայի ձևը Զուրաբ Ծերեթելիին  ոգեշնչել է Ալեքսանդր Սերգեևիչ Գրիբոյեդովի և Նինա Ալեքսանդրովնա Ճավճավաձեի սերը։ 1991 թվականին Վրաստանի առաջին նախագահ  Կոնստանտինովիչ Զվիադ Գամսախուրդիայի  հրամանով պայթեցվել է «Բարեկամության կապեր» հուշարձանը։

## Նկարագրություն
«Հավերժ բարեկամություն» 42 մետր հուշարձանը ռուսական և  վրացական այբուբենի դժվար տարբերվող  տառերից բաղկացած սյուն է, որտեղ գրված են  «խաղաղություն», «աշխատանք», «միասնություն», «եղբայրություն»  բառերը։ Սյունը  վերևում պսակված է խաղողի ողկույզի  ծաղկեպսակով՝  ցորենի հասկով հյուսած, որը շատ խորհրդանշական է, խաղողը խորհրդանշում է Վրաստանը, իսկ հացը՝ Ռուսաստանը։

Հուշարձանը կանգնեցված էր հարթ պղնձյա պատվանդանի վրա, որոնցից մեկի վրա գրված  է Սբ. Գևորգյան տեքստից, իսկ մնացածը` մեջբերում են Ռուսաստանի և  Վրաստանի բարեկամությանը նվիրված բազմաթիվ հեղինակների ստեղծագործություններից` Ս. Ռուսթավելի, Ի. Ճավճավաձե, Ա. Ծերեթելի, Հ. Նիկոլաձե Ա. Պուշկին, Մ.Մ. Լերմոնտով, Ս.Ա. Եսենին, Բ.Լ. Պասեռնակ, Ք.Ս. Սիմոնով և ուրիշներ։ Հատկանշական է, գրքերից մեկի տեքստում ուղղագրական սխալ է նկատվել։

15 զարդատախտակ  տեղադրվել է հուշարձանի բացումից մի քանի օր հետո, իսկ Բորիս Պաստեռնակի բառերով գլանակը  զոդվել է կառավարության մեքենաների ժամանելուց անմիջապես առաջ, քանի որ քանի որ ԿՓՇԿ կենտրոնական կոմիտեի քարտուղարներից մեկի կողմից Պաստեռնակի բանաստեղծությունները արգելված էին պղնձե թիթեղներով տեղադրվել։ Բայց Ծերեթելին սրա վերաբերյալ այլ տեսակետ ունի.

## Ծանոթագրություններ
Շվաց

**Շվաց** (), քաղաք Ավստրիայում՝ Տիրոլ վարչական շրջանում։

Մտնում է Շվաց շրջանի կազմի մեջ։ Ունի մոտ 12802 բնակիչ (2008 թվականի հունվարի 30-ի դրությամբ)։ Զբաղեցնում է 2020,50 կմ2 տարածք։

## Պատմություն
Ավելի քան 120 տարի աշխարհում եղել է առաջատարը արծաթի արդյունահանման մեջ։ Շվացն անվանել են «լեռնային արդյունաբերության հայր»։ Քաղաքը բարգավաճել է 1500 թվականին, երբ այնտեղ ապրում էր 20 000 մարդ, և այն երկրորդն էր իր մեծությամբ Վիեննայից՝ Հաբսբուրգյան միապետության քաղաքից հետո։ Շվացական արծաթից կտրեցին և դրվագեցին մետաղադրամներ, իսկ պղնձից սարքեցին թնդանոթներ։ Քաղաքի նախկին հարստության մասին վկայում է 14 000 պղնձյա ափսեներով ծածկված ծխական եկեղեցին։

Լեռնային գործը Շվացում անկում ապրեց 1550 թվականից, երբ Հարավային Ամերիկայում հայտնաբերվեցին արծաթով հարուստ հանքեր։ Քաղաքն աստիճանաբար սկսեցին լքել շատ բնակիչներ։ Արծաթի հին հանքավայրերից շատերն այժմ վերածվել են Ավստրիայի լավագույն թանգարանների։

## Քաղաքական իրավիճակ
Համայնքի ղեկավար՝ Հանս Լինտներ (ԱԺԿ)՝ 2004 թվականի ընտրության արդյունքով։

Համայնքի ներկայացուցչական խորհուրդը () կազմված է 21 տեղից։

* ԱԺԿ՝ զբաղեցնում է 12 տեղ։
* ԱՍԴԿ՝ զբաղեցնում է 6 տեղ։
* Կանաչներ՝ զբաղեցնում է 3 տեղ։

## Եղբայր քաղաքներ
Շվացը հանդիսանում է հետևյալ քաղաքների եղբայր քաղաք.

*  Բուր-դե Պեաժ, Ֆրանսիա
*  Մինդելհայմ, Գերմանիա 
*  Տերմենո սուլա Ստրադա դել Վինո, Իտալիա
*  Տրենտո, Իտալիա
*  Վերբանիա, Իտալիա
*  Սատու-Մարե, Ռումինիա
*  Սան Ֆելիու դե Գիշոլս, Իսպանիա
*  Իստ Գրինստիդ, Մեծ Բրիտանիա

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ավստրիայի քաղաքներ
Տզային էնցեֆալիտի վիրուս

**Տզային էնցեֆալիտի վիրուս** (), տզերի կողմից փոխանցվող արբովիրուս, որը հարուցում է տզային էնցեֆալիտ։ Մտնում է *[[Flavivirus]]* ցեղի մեջ։

## Ենթատիպեր
Տզային էնցեֆալիտի վիրուսները բաժանվում են 3 ենթատիպերի.

* հեռավորարևելյան (հիմնական փոխանցողը *[[Ixodes persulcatus]]  տիզն է*),
* սիբիրյան (հիմնական փոխանցողը *[[Ixodes persulcatus]] տիզն է*),
* եվրոպական (հիմնական փոխանցողըклещ *[[Ixodes ricinus]] տիզն է*)։

Տզային էնցեֆալիտի վիրուսի տիպային շտամը սոֆյին շտամն է։

## Էվոլյուցիա
250px|մինի|աջից|Տզային էնցեֆալիտի վիրուսի վիրիոնի թաղանթի E սպիտակուցի էկտոդոմենի կառուցվածքըՏզային էնցեֆալիտի վիրուսի էվոլյուցիան ուսումնասիրվել է բիոինֆորմատիկայի մեթոդներով։ Ենթադրվում է, որ վիրուսի գոյություն ունեցող ենթատիպերը բաժանվել են 3 300-ից մինչև 2750 տարվա միջակայքում, իսկ սիբիրյան և հեռավորարևելյան ենթատիպերի բաժանումը տեղի է ունեցել 2250 տարի առաջ։

## Տարածվածություն
Ենթադրվում է, որ տզային Էնցեֆալիտի վիրուսը ամենաքիչը երեք անգամ փոխանցվել է Ճապոնիա XVI—XVIII դարերում։ Ճապոնական էնցեֆալիտի վիրուսը փոխանցվում է ոչ թե տզերով, այլ մոծակներով։

Լատվիայում շրջանառվող շտամները սերում են ինչպես Ռուսաստանից, այնպես էլ Արևելյան Եվրոպայից, այն ժամանակ, երբ էստոնական շտամները ունեն առավելապես ռուսական ծագում, իսկ լիտվականները՝ արևելաեվրոպական ծագում։

## Ծանոթագրություններ

Կատեգորիա:Flavivirus
Կատեգորիա:Վիրուսներ այբբենական կարգով
Ֆանտանել-Կոջալակ հողմաէլեկտրակայան

**Ֆանտանել- Կոջալակ** (), հողմաէլեկտրակայան Կոնստանցա ժուդեցի երկու ռումինական Ֆանտանել և Կոջալակ կոմունաների տարածքում։ Մոտ 2,5 ՄՎտ հզորությամբ 240 հողմային գեներատորներով, նրա ընդհանուր պայմանանական արտադրական հզորությունը 600 ՄՎտ է։ Գործարկման հանձնելու ժամանակ դա Ռումինիայում ամենամեծ հողմակայանն էր և աշխարհի խոշորագույն հողմաէլեկտրակայաններից մեկը։ Հողմաէլեկտրակայանի օպերատորը Չեխիայի *ČEZ* էներգետիկ ընկերությունն է։

## Նկարագրություն
Հողմագեներատորները տեղակայված են 12 կմ × 6 կմ հողամասի վրա։ Էլեկտրակայանի մեծ մասը (139 հողմագեներատորներ) գտնվում է Ֆանտանելի կոմունայի տարածքում։ Մնացած 101 հողմային տուրբինները տեղակայված են Կոդջալակ կոմունայում։ Հողմակայան կառուցելու, ինչպես նաև դրա ինֆրակառուցվածքի ընդհանուր արժեքը կազմել է շուրջ 1.1 միլիարդ եվրո։

## Պատմություն
Հողմակայանը նախագծվել է ամերիկյան Continental Wind Partners ընկերության կողմից։ 2008 թվականին նա նախագծի իրավունքները վաճառեց Չեխիայի *ČEZ* էներգետիկ ընկերությանը։ 2007 թվականին շինարարության թույլտվություն է տրվել, իսկ էլեկտրակայանի շինարարական աշխատանքները սկսվել են 2008 թվականի նոյեմբերին։ Նախագիծն իրականացվել է երկու փուլով, տուրբիններ են կառուցվել նախ՝ Ֆանտանելում, ապա Կոջալակում։ 2010 թվականի հունիսին առաջին տուրբինը միացվեց ցանցին, իսկ 2012 թվականի նոյեմբերին էլեկտրակայանն ամբողջությամբ շահագործման հանձնվեց։

## Տեխնիկա
Էլեկտրակայանը հագեցած է մոտավորապես 2.5 ՄՎտ հզորությամբ *General Electric 2.5 XL* տիպի 250 հողմագեներատորներով։ Նրանցից յուրաքանչյուրն ունի 100 մ անվագնդի բարձրության կենտրոն և 99 մ ռոտորի տրամագիծ։ Այսպիսով, տեղադրման բարձրությունը գրեթե 150 մ է։ Հողմագեներատորների բաղադրիչները արտադրվել են տարբեր երկրներում, պտտվող թևերը արտադրվել են Բրազիլիայում, Իսպանիայում և Գերմանիայում, մոտոգոնդոլները՝ Գերմանիայում, աշտարակի հատվածները` Գերմանիայում 7 Չինաստանում, ներքին էլեկտրական բաղադրիչների մեծ մասը արտադրվում է ԱՄՆ-ում։

Արտադրված էլեկտրաէներգիան մատակարարվում է էլեկտրահաղորդման գծերով՝ հատուկ հողմաէլեկտրակայանների համար կառուցված Էլեկտրական ենթակայանների միջոցով։

## Ծանոթագրություններ

Կատեգորիա:Ռումինիայի շենքեր և կառույցներ
Դմիտրի Արապով (ֆուտբոլիստ)

**Դմիտրի Անդրեևիչ Արապով** (, ), ռուս ֆուտբոլիստ, «Ուրալ» ակումբի դարպասապահ, վարձավճարային հիմունքներով հանդես է գալիս «Չայկա» ակումբում։

## Կարիերա
«Ուրալ» ակումբի սան է և իր կարիերան սկսել է 2013 թվականին։ Նորամուտը կատարել է 2015 թվականի մայիսի 23-ին մոսկովյան «Տորպեդո» ակումբի դեմ խաղում՝ դուրս գալով փոխարինման 29-րդ րոպեին՝ հիմնական դարպասապահ Նիկոլայ Զաբոլոտնիի հեռացումից հետո փոխարինելով Խերսոն Ասևեդոյին․ խաղը եղել է անհաջող «Ուրալի» համար, որը պարտվել է «Տորպեդոյին» (1:3)։

## Ձեռքբերումներ
; «Ուրալ»
* Ռուսաստանի գավաթի խաղարկության եզրափակչի մասնակից – 2016/17

## Ակումբային վիճակագրություն
*2018 թվականի հոկտեմբերի 5-ի դրությամբ*

## Ծանոթագրություններ

## Արտաքին հղումներ
* Ֆուտբոլիստի էջը «Ուրալ» ակումբի պաշտոնական կայքում 

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ուրալի ֆուտբոլիստներ
Կատեգորիա:Վոլգարի ֆուտբոլիստներ
Իգոր Լուկանին

**Իգոր Լուկանին** (, , գեղասահորդ, հանդես է եկել Ադրբեջանի թիմի կողմից ամերիկացի Քրիստին Ֆրեյզերի հետ։ Բացի այդ, տարբեր տարիների ընթացքում ներկայացրել է ԽՍՀՄ-ը, Ռուսաստան-ը և Գերմանիան։ 2009 թվականին ավարտել է սիրողական սպորտային կարիերան։

2006 թվականին Թուրինում կայացած Ձմեռային օլիմպիական խաղերի բացման ժամանակ Իգոր Լուկանինը եղել է Ադրբեջանի ազգային հավաքականի դրոշակակիրը։

## Կարիերա
մինի|ձախից|Քրիստին Ֆրեյզերը և Իգոր Լուկանինը 2005 թ. Եվրոպայի առաջնությանը

մինի|ձախից|Քրիստին Ֆրեյզերը և Իգոր Լուկանինը Trophée Eric Bompard-2008-ում

1996 և 1997 թվականներին Իգոր Լուկանինը Քսենյա Սմետանենկոյի հետ ներկայացրել է Գերմանիան։ Նրանք Գերմանիայի առաջնություններում զբաղեցրել են հինգերորդ և չորրորդ հորիզոնականները և միջազգային մակարդակի մրցումների դուրս չեն եկել։

1998-1999թթ. մրցաշրջանից սկսած Իգորը սկսեց ներկայացնել Ադրբեջանը։ Նրա առաջին զուգընկերուհին ամերիկուհի Ջեննի Դարլինն էր։ Միասին հանդես եկան երկու մրցաշրջան։ 
2000 թվականի Աշխարհի առաջնությանը նրանք 30-րդն էին, և զույգը բաժանվեց։

2000-2001թթ. մրցաշրջանում Իգորը զույգ է կազմում մեկ այլ ամերիկացու՝ Քրիստին Ֆրեյզերի հետ։ Նոր զույգը շարունակում էր ներկայացնել Ադրբեջանը։ Քրիստինը ընդունեց Ադրբեջանի քաղաքացիություն, և զույգը մասնակցեց 2002 թ.-ի և 2006 թ.-ի Ձմեռային օլիմպիական խաղերին։

Զույգի լավագույն նվաճումը 2007 թվականին Եվրոպայի առաջնությանը 7-րդ հորիզոնականն էր, իսկ 2008 թվականի Աշխարհի առաջնությանը՝ `11-րդը։

2008 թվականի մայիսին մարզիկները հայտարարեցին, որ Վանկուվերի Օլիմպիական խաղերից հետ ոպատրաստվում են ավարտել իրենց սպորտային կարիերան։ Սակայն 2009 թվականին Աշխարհի առաջնությունում գրավելով 18-րդ տեղը՝ նրանք չկարողացան որակավորվել Օլիմպիական խաղերին և որոշեցին ավարտին հասցնել սիրողական կարիերան։

## Անձնական կյանք
Իգոր Լուկանինը ծնվել է 1976 թվականի փետրվարի 3-ին՝ Սվերդլովսկում՝ խառը հրեա-ադրբեջանական ընտանիքում։ 2000 թվականից ամուսնացած է գեղասահորդ-մենասահորդուհու՝ Դարյա Տիմոշենկոյի հետ, ով ներկայացնում էր  Ադրբեջանը և Ռուսաստանը  (ներկայացնելով Ռուսաստանը՝ Դարյան եղել է 1999 թվականի աշխարհի չեմպիոն պատանիների կարգում)։

## Սպորտային ձեռքբերումներ
##### Ներկայացնելով Ադրբեջանը

##### 2004 թվականից հետո
* Ք. Ֆրեյզերի հետ

##### Մինչև 2004 թվականը
* Ք. Ֆրեյզերի հետ

* Դարլենի հետ

* WD = դուրս են եկել մրցումներից

##### Ներկայացնելով Գերմանիան

## Ծանոթագրություններ

## Արտաքին հղումներ
* պաշտոնական կայք

Կատեգորիա:Ռուս գեղասահորդներ
Դմիտրի Ստոցկի

**Դմիտրի Վալերեևիչ Ստոցկի** (), ռուս ֆուտբոլիստ, «Կրասնոդար» ակումբի կիսապաշտպան։

## Կարիերա
;Բալթիկա
Կալինինգրադյան ֆուտբոլի սան է։ Առաջին մարզիչը եղել է Վիկտոր Շելենկովը, բայց 7-18 տարեկանում ժամանակի մեծ մասը մարզվել է Վիկտոր Բիրյուկովի հետ։ 2009 թվականի նոյեմբերի 1-ին Նովոտրոիցկի «Նոստա» ակումբի դեմ  խաղում Ստոցկին, հանդիպման 81-րդ րոպեին դուրս գալով փոխարինման, կատարել է իր նորամուտը «Բալթիկայի» կազմում։ 2010 թվականին կես տարի վարձավճարով խաղացել է Լիտվայի բարձրագույն դիվիզիոնի «Կլայպեդա» ակումբում, որի կազմում անցկացրել է 13 խաղ և խփել 1 գոլ։ 2011/2012 մրցաշրջանից եղել է «Բալթիկայի» մեկնարկային կազմի հիմնական խաղացող։ 2014/2015 մրցաշրջանում՝ Գրիգորի Չիրկինի հեռանալուց հետո, եղել է ակումբի ավագը։

;Ուֆա
2015 թվականի փետրվարին տեղափոխվել է Ռուսաստանի Պրեմիեր Լիգայի «Ուֆա» ակումբ՝ կնքելով 2,5 տարվա պայմանագիր։ Նոր ակումբի կազմում իր նորամուտը կատարել է մարտի 8-ին՝ մոսկովյան «Դինամո» դեմ արտագնա խաղում՝ խաղադաշտում անցկացնելով 90 րոպե։ Մայիսի 17-ին՝ 28-րդ տուրի՝ «Զենիթ» ակումբի դեմ խաղում կատարել է գոլային փոխանցում, իսկ մայիսի 23-ին՝ 29-րդ տուրի՝ մոսկովյան «Սպարտակ»  ակումբի դեմ խաղում խփել է հաղթական գոլը։

;Կրասնոդար
2018 թվականի մայիսի 12-ին հայտարարվել է, որ 2017/2018 մրցաշրջանի ավարտին Ստոցկին կտեղափոխվի «Կրասնոդար» ակումբ։

## Հավաքականում
2018 թվականի օգոստոսի 16-ին ընդգրկվել է Ռուսաստանի հավաքականի ընդլայնված հայտացուցակում, որպեսզի մասնակցի ուսումնամարզական հավաքի Նովոգորսկում։ 2018 թվականի սեպտեմբերի 10-ին կատարել է իր նորամուտը հավաքականում՝ Չեխիայի դեմ ընկերական խաղում փոխարինելով Դենիս Չերիշևին։

## Վիճակագրություն
### Ակումբային

## Ձեռքբերումներ
* Ֆուտբոլի ազգային լիգայի գավաթի խաղարկության բրոնզե մրցանակիր - 2013
* «Բալթիկայի» լավագույն ֆուտբոլիստ Ֆուտբոլի ազգային լիգայի 2014/2015 մրցաշրջանի առաջին կեսում
* Ամսվա լավագույն խաղացող «Ուֆայի» կազմում - 2 անգամ

## Ծանոթագրություններ

## Արտաքին հղումներ
* 
* 
* Ֆուտբոլիստի էջը ՖԱԼ կայքում
* Ֆուտբոլիստի էջը ՌԴՊԼ կայքում

Կատեգորիա:Կրասնոդարի ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կոլիզեում (թատրոն, Կուալա Լումպուր)

**Կուալա Լումպուրի Կոլիզեում թատրոն,** կինոթատրոն, որը գտնվում է Կուալա Լումպուրում՝ Մալայզիայում։ Երկրի ամենահին կինոթատրոններից մեկն է, կառուցվել է 1920 թվականին Չուա ընտանիքի ղեկավար Չուա Չենգ Բոկի կողմից։thumb|left|Կոլիզեում սրճարանն ու հյուրանոցը

Արտ-Դեկո ոճով շինությունը հարմարեցված է 900 հոգու նստելու համար և առանձնանում է պատշգամբով։ Հայտնի է Կոլիզեում սրճարանն ու հյուրանոցը, որը Վիլյամ Սոմերեստ Մուղամի ամենասիրելի ապաստարանն էր՝ բրիտանական Մալայում գտնվելու ընթացքում։ Սրճարան-հյուրանոցը գտնվում է թատրոնի հետևում, հենց ճանապարհի վրա։ Երկրի ամենահին և առանց դադարի գործող կինոթատրոնն է (բացառությամբ Երկրորդ աշխարհամարտի տարիներին Ճապոնիայի օկուպացյիայի շրջանի), կինոթատրոնում ամենաշատը հնդկական ֆիլմերի պրեմիերաներն էին տեղի ունենում։  1940 թվականին, Չուա Չենգ Բոկի վախճանից հետո, նրա ունեցվածքը շարունակում է տնօրինել Կոլիզեումը, մինչև նրա եղբորորդի պարոն Չուա Բուն Տեկի և նրա կնոջ՝ տիկին Խոր Ջու Սաիկի սեփական կազմակերպությունը 1973 թվականին ձեռք է բերում այն։

2006 թվականին Մալայզիայի կառավարությունը ծրագրել էր փակել թատրոնը և այն դարձնել մշակութային ժառանգության կենտրոն, բայց մտափոխվել էր, երբ հանրային աղմուկ էր բարձրացել այդ առաջարկից։ Ավելի ուշ, կառավարությունը որոշել է չփակել կինոթատրոնը։ Փոխարենը, նրանք պլանավորում էին մոտակայքում ավտոկայանատեղի կառուցել։

Այդ տարի, պարոն Չուա Սեոնգ Սիուն՝ վերջին սեփականատերեր պարոն Չուա Բուն Տեկի և տիկին Խոր Ջու Սաիկի ավագ որդին, հաջողությամբ հասնում է նրան, որ թատրոնի շենքը վերաբացվի և այն շարունակում է գործել ցայսօր։

2012 թվականին կինոթատրոնը պատկանում էր  Lotus Five Star Cinema (M) Sdn. Bhd.-ին և վերափոխվել է երկէկրան կինոթատրոնային համալիրի, որը բաղկացած է ընդհանուր 474 նստատեղից։ Կոլիզեում թատրոնը վերաբրենդավորվել է որպես LFS Կոլիզեում կինոթատրոնային համալիր և հանրության համար պաշտոնական բացվել է 2012 թվականի նոյեմբերին։ Այն ունի ծաղկուն բիզնես՝ ցուցադրելով՝ հիմնականում Բոլիվուդյան և Թամիլ/Հինդի ֆիլմեր։

## Տեղափոխում
Թատրոնը քայլելով հեշտ է գտնել է Բանդարայի LRT ( Bandaraya LRT Station)  և Նեգարա Բանկի KTM (Bank Negara KTM station) կայարաններից։

## Ծանոթագրություններ

## Արտաքին հղումներ

* The Coliseum Theatre at Cinema Treasures.

Կատեգորիա:Կուալա Լումպուրի կինոթատրոններ
Սբ. Լյուդմիլայի եկեղեցի

Coordinates:  50°4′31.71″N 14°26′14.03″E

**Սբ. Լյուդմիլայի եկեղեցին**  () Պրահայի Վինոգրադի թաղամասի Խաղաղության հրապարակում (Náměstí Míru Նամեստի Միռու) գտնվող նեո-գոթական հռոմեական ոճով 1888-1892թթ.կառուցված կաթոլիկ եկեղեցի է։ Այն կոչվել է Բոհեմիայի Սբ. Լյուդմիլայի պատվին։ Եկեղեցու հատակագծի հեղինակն է Յոզեֆ Մոցկերը (Josef Mocker)

## Պատմություն
Եկեղեցին աղյուսով պատրաստված եռամուտք բազիլիկա է, որի նավի հիմքում խաչ է։ Կառույցի ճակատում գնտվում են երկու 60,5 մ բարձրության զանգակատուն, ինչպես նաեւ քանդակներով զարդարված գլխավոր մուտք։ Տաճարի ներսում հարուստ գունազարդ պատուհաններ են, գեղանկարներ և քանդակներ, որոնց վրա աշխատել են այնպիսի չեխ գեղանկարիչներ, ինչպիսիք են Յոզեֆ Վացլավ Միսլբեկը, Յոզեֆ Չափեկը և Ֆրանտիշեկ Ժենիշեկը։

Եկեղեցին փակվել էր մետրոյի շինարարության կապակցությամբ և հետագայում 1974-1992թթ. այն վերականգնման պատճառով։ 1980-ին սկսվեց նրա վերակառուցումը, որի համար նախատեսված էր 20 տարի։ Մինչև 1984 թ. դեկտեմբերը ավարտվեց հարավային նավի վերականգնումը, որտեղ իմպրովիզացված տարածքումժամանակավորապես վերսկսվեցին պատարագերը։ 1992 թ. սեպտեմբերի 16-ին Սբ. Լյուդմիլայի սրբազան օրը, ամբողջ տաճարը վերաբացվեց օծման հանդիսավոր արարողությամբ, որը վարում էր կարդինալ Միլոսլավ Վըլկը։ 1993 թ. սեպտեմբերի 3-ին զանգերը նորից հնչեցին եկեղեցու զանգակատներից։

Ներկայումս տաճարի առջև հաճախ անցկացվում են Սուրբ Ծննդյան և Զատկի տոնավաճառներ, բացօթյա համերգներ և բարեգործական վաճառք։ 2013 թվականից ի վեր ամեն տարի հոկտեմբերին Սիգնալ փառատոնի շրջանակներում եկեղեցու վրա կազմակերպվում են 3D մեփինգ ցուցադրումներ։ Տաճարը բաց է այցելուների համար միայն եկեղեցական արարողությունների ժամանակ։

## Պատկերասրահ

Praha Veitsdom 2005.jpg|Երրորդ բակ
Veitsdom-sideview.jpg|Տեսքը կողքից
Church of St. Ludmila, Signal festival 2017.jpg|Սիգնալ փառատոնի 3D մեփինգ, 2017


## Ծանոթագրություններ

## Արտաքին հղումներ
* Պրահայի թեմի պաշտոնական կայք 

Կատեգորիա:Չեխիայի շենքեր և կառույցներ
Կատեգորիա:Կրոնը Չեխիայում
Կատեգորիա:Չեխիայի պաշտամունքային կառույցներ
Կատեգորիա:Չեխիայի կաթոլիկ եկեղեցիներ
Ռյուո

, Ճապոնիայի Սիգա պրեֆեկտուրայի Գամո գավառում գտնվող ավան։ Ավանի մակերեսը կազմում է 44,52 կմ², բնակչությունը՝ 12 356 մարդ, բնակչության խտությունը՝ 277,54 մարդ/կմ²։

## Աշխարհագրական դիրք
325px|մինի|Ռյուո ավանի ռատուշա (համայնքապետարան)
Ավանը տեղակայված է Հոնսյու կղզու Կինկի տարածաշրջանի Սիգա պրեֆեկտուրայում։ Այս ավանի հետ սահմանակցում են Օմիհատիման, Հիգասիոմի, Կոկա, Յասու, Կոնան քաղաքները։

## Բնակչություն
Ավանի բնակչությունը կազմում է 12 356 մարդ (2014 թվականի հուլիսի 1-ի տվյալների համաձայն), իսկ խտությունը՝ 277,54 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Ավանը խորհրդանշող ծառ է համարվում սոճին, ծաղիկը *[[Rhododendron reticulatum]]*-ն է։

## Քույր քաղաքներ
*  Սու-Սենտ-Մարի, Միչիգան, ԱՄՆ

## Տես նաև
* Կոկա
* Յասու
* Ռիտտո
* Մորիյամա
* Սուձուկա
* Օմիհատիման
* Կոնան

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ճապոնիայի ավաններ
Անտոնի Տոմիշկո

**Անտոնի Տոմիշկո** (, **Իոսիֆովիչ** ) **Տոմիշկո** (ծննդյան պահին՝ **Անտոնին Տոմիշկո**, , ), չեխական ծագմամբ ռուս ճարտարապետ,  Սանկտ Պետերբուրգի գեղարվեստի ակադեմիայի իսկական անդամ (1893 թվականից)։ Ռուսաստանում և Բուլղարիայում մի շարք կառույցների նախագծերի հեղինակ է, այդ թվում` Սանկտ Պետերբուրգում գտնվող «Կրեստի» բանտային համալիրի ճարտարապետն է։

## Կենսագրություն
Անտոնի Տոմիշկոն ծնվել է Չեխիայի Գերմանուվ Մեստեց գյուղաքաղաքում։ Անտոնիի հայրը եղել է քանդակագործ, և տղան մանուկ հասակից սկսել է նկարել։

1870-1874 թվականներին Տոմիշկոն սովորել է Սանկտ Պետերբուրգի գեղարվեստի ակադեմիայում։ 1872 թվականին արժանացել է 2 արծաթե մեդալի, 1873 թվականին՝ 1 արծաթե և 2 ոսկե մեդալների իրականացրած ծրագրի համար։ 1875 թվականին ստացել է դասական նկարչի կոչում և, որպես գեղարվեստի ակադեմիայի կրթաթոշակառու, 4 տարի ժամկետով ուղարկվել արտասահման։ 1879 թվականին «3000 հոգու համար նախատեսված ուղղափառ տաճարի» նախագծի և այլ աշխատանքների համար արժանացել է ակադեմիկոսի կոչման։ 1879 թվականից դասավանդել է Սանկտ Պետերբուրգի գեղարվեստի ակադեմիայում, 1888 թվականին դարձել է պրոֆեսոր։ 1894-1900 թվականներին ղեկավարել է ակադեմիայի գեղարվեստի բարձրագույն դպրոցի արվեստանոցը, 1897-1898 թվականներին եղել է բարձրագույն դպրոցի ռեկտոր։

Անտոնի Օսիպովիչ Տոմիշկոն մահացել է 1900 թվականին Սանկտ Պետերբուրգում։ Թաղված է Նիկոլսկու գերեզմանատան Ալեքսանդրո-Նևսկի դափնիների ծառուղում։ Գերեզմանը չի պահպանվել։

## Ստեղծագործական ուղի
Տոմիշկոն հայտնի է իր նախագծած բազմաթիվ հասարակական շենքերով, որոնք հիմնականում իրականացրել է ռուսական ոճով։ Սանկ Պետերբուրգում նրա իրականացրած նախագծերից են՝ Սանկտ Պետերբուրգի անկելանոց (Վոլկովկա գետի առափնյա 3), ֆելդշերների ուսումնարան (Սանկտ Պետերբուրգի Սուվորովսկի պողոտա 4), Կույրերի Ալեքսանդրո-Մարինիսկոե ուսումնարան (Պրոֆեսոր Պոպովի փողոց 37)։ Ճարտարապետին մեծ ճանաչում բերեց բանտային շենքերի շարքի նախագծումը, որը ներառում է «Կրեստի» շենքերի համալիրը և Պետերբուրգի առաքվող կալանավորների բանտը (Մոնտասիրկա գետի առափնյա 13-15)։

Բացի այդ Տոմիշկոն մասնակցել է Պետրոպավլովյան ամրոցի մեծ իշխանի գերեզմանատան կառուցմանը, ինչպես նաև 	
Պետերգոֆի Ալեքսանդրիա պալատական համալիրում Նիկոլայ II-ի համար Ամառային բնակավայր, որը միակ պալատն է իր ճարտարապետական պրակտիկայի ընթացքում։
thumb|500px|center|«Կրեստի»՝ Տոմիշկոյի ամենահայտնի կառույցը

## Ծանոթագրություններ

## Արտաքին հղումներ
* Эрика Сидорова. Не только Кресты: Наследие архитектора Томишко не исчерпывается известными тюремными постройками // Санкт-Петербургские Ведомости, 08.03.2011, № 047
* Перов Д. В. Классик тюремного зодчества // История Петербурга, № 6(22) / 2004 — стр. 55—60 

Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Ռուս գիտնականներ
Կատեգորիա:Ռուս ճարտարապետներ
Կատեգորիա:Սանկտ Պետերբուրգի ճարտարապետներ
Հիգասիոմի

, Ճապոնիայի Սիգա պրեֆեկտուրայում գտնվող քաղաք։ Քաղաքի մակերեսը կազմում է 388,58 կմ², բնակչությունը՝ 113 978 մարդ, բնակչության խտությունը՝ 293,32 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Սիգա պրեֆեկտուրայում։ Այս քաղաքի հետ սահմանակցում են Օմիհատիման, Հիկոնե, Ինաբե քաղաքները և Ռյուո, Հինո, Այսյո, Տագա, Կոմոնո ավանները։

## Բնակչություն
Քաղաքի բնակչությունը կազմում է 113 978 մարդ (2014 թվականի հուլիսի 1-ի տվյալների համաձայն), իսկ խտությունը՝ 293,32 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Քաղաքը խորհրդանշող ծառ է համարվում հովհարանման թխկին, ծաղիկ՝ *[[Lithospermum erythrorhizon]]*-ը։

## Տես նաև
* Կոկա
* Կոնան
* Յասու
* Ռիտտո
* Մորիյամա
* Սուձուկա
* Օմիհատիման
* Ռյուո

## Ծանոթագրություններ

## Արտաքին հղումներ
*  Հիգասիոմի քաղաքի պաշտոնական վեբկայք 
* Զբոսաշրջային վեբկայք 
* Giant Kite Festival in Higashiomi  NHK (video)

Կատեգորիա:Ճապոնիայի քաղաքներ
Էլիզա Օլջույան

**Էլիզա  Հարությունի Օլջույան**(**Զեհրա Բիլիր**, ), հայկական ծագմամբ թուրք երգչուհի, օպերետային պարուհի, ազգագրական երգեր ժողովող և ուսուցիչ։

## Կենսագրություն
Էլիզա Օլջույանը ծնվել է Արևմտյան Հայաստանի Խարբերդի գավառի Արաբկիր քաղաքում։ Հայրը՝ Հարությունը, զոհվել է Հայոց ցեղասպանության ժամանակ, իսկ մայրը, հանուն երեխաների (3 դուստր, 1 որդի), ներկայացել է որպես թուրք և ամուսնացել թուրքի հետ։  Թուրք հայրը աղջկան տվել է Զեհրա անունը։ Սաբահ օրաթերթին տված հարցազրույցում Էլիզան նշում է, որ անունը փոխել է, երբ 22 տարեկան էր և ամուսնանում էր երկրորդ ամուսնու հետ։

Նախնական կրթություն ստանալուց հետո՝ 1927 թվականին տեղափոխվել է Կոստանդնուպոլիս։ Երաժշտության դասեր է առել հայ երաժիշտ Արտակ Ջանդար-Թերզյանի մոտ։ Առաջին անգամ ելույթ է ունեցել 1943 թվականին, Ստամբուլի ռադիոյով։ Հավաքագրել և ներկայացրել է թուրքական ազգային երաժշտությունը։ Նրա առաջին ձայնագրություններն արվել են Վահրամ Կեսարյանի ձայնագրման ստուդիայում։ Նրան անվանել են «Թուրքիայի Էդիթ Պիաֆ»։ Եղել է օպերետային պարուհի, ազգագրական երգեր ժողովող և ուսուցիչ։ Գործունեության ամբողջ ընթացքում նա երբեք հրապարակավ չի խոստովանել իր հայկական ծագման մասին։ Թուրքերը կարծել են, թե թուրք է, քանի որ թուրքական անուն է ունեցել՝ **Զեհրա Բիլիր**։

Տարբեր աղբյուրներ փաստել են, որ նրա իրական ազգանունը Սուրհանդակյան է եղել, մինչդեռ լրագրող Պերճուհի Բերբերյանը, ով Էլիզայի մանկության ընկերուհին է եղել, «Ակօս» թերթում լույս տեսած իր հոդվածում հերքել է այդ ինֆորմացիան։

## Ժառանգություն
1985 թվականին Արաբկիրի այն փողոցը, որտեղ գտնվել է Զեհրա Բիլիրի տունը, անվանակոչվել է «Զեհրա Բիլիր»։ Մի քանի անգամ հայտնվել է Հակոբ Այվազի հրատարակած «Քուլիս» ամսագրի շապիկին։

## Մահ
Մահացել է 2007 թվականի հունիսի 27-ին, Ստամբուլի ծերանոցում։ Թաղված է Զինջիրլիքույու գերեզմանատանը։

## Ծանոթագրություններ

## Արտաքին հղումներ
* 
* 
* 

Կատեգորիա:Զինջիրլիքույու գերեզմանատանը թաղվածներ
Կատեգորիա:Թուրքահայ երգչուհիներ
Կատեգորիա:Մուսուլման հայեր
Շահումյան փողոց (Կրասնի Սուլին)

**Շահումյան փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է կոմունիստական կուսակցության և միջազգային բանվորական շարժման հայ անվանի գործիչ, մարքսիզմի տեսաբան, սոցիոլոգ, ժուռնալիստ, հրապարակախոս Ստեփան Շահումյանի (1878-1918) պատվին։ Սկիզբ է առնում Մագնիտոգորսկի փողոցից և ավարտվում 2-րդ Զարեչնայա փողոցի և Պրոֆսոյուզնի նրբանցքի հետ հանգույցում։ Երկարությունը 950 մետր է։

## Նկարագրություն
Կրասնի Սուլին քաղաքի Շահումյան փողոցը սկսվում է Մագնիտոգորսկի փողոցից, հատում է Ռոզա Լյուքսեմբուրգի փողոցը, Մոստովոյ նրբանցքը և ավարտվում 2-րդ Զարեչնայա փողոցի և Պրոֆսոյուզնի նրբանցքի հետ հանգույցում։ Փողոցի երկարությունը 950 մետր է։ Փողոցում կա համարակալված 39 շինություն. ձախ կողմում (կենտ համարներ)՝ 19 շենք, իսկ աջ կողմում (զույգ համարներ)՝ 20 շենք։ Փողոցի ձախ կողմում, թիվ 19 շենքից հետո, գտնվում է Կրասնի Սուլինի քաղաքային գերեզմանոցը։

Շահումյան փողոցի զգալի հատվածը Գնիլուշա գետին զուգահեռ է։ Շահումյան փողոցի փոստային դասիչն է՝ 346359։

Փողոցն անվանվել է կոմունիստական կուսակցության և միջազգային բանվորական շարժման հայ անվանի գործիչ, մարքսիզմի տեսաբան, սոցիոլոգ, ժուռնալիստ, հրապարակախոս, Կովկասի բոլշևիկների ղեկավար (1917), Բաքվի 26 կոմիսարներից մեկի` Ստեփան Շահումյանի (1878-1918) պատվին։

## Աղբյուրներ
*Улица Шаумяна в Красном Сулине
*Подробная карта улица Шаумяна, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*Улица Шаумяна, г Красный Сулин, р-н Красносулинский на карте Ростовской области

Կատեգորիա:Կրասնի Սուլինի փողոցներ
Շահումյան փողոց (այլ կիրառումներ)

**Շահումյան փողոց** անվանումը կարող է վերաբերել.

* Շահումյան փողոց (Դոնի Ռոստով)
* Շահումյան փողոց (Կրասնի Սուլին)
Էլիզաբեթ Մյուռեյ

**Էլիզաբեթ Մյուռեյ** (, ), ամերիկացի նկարչուհի-աբստրակցիոնիստ, գեղանկարչուհի, քանդակագործ, փորագրիչ։ Նրա աշխատանքային ոճը մոտ է պոստմինիմալիզմին կամ «Երկրորդ աբստրակցիոնիզմին»։ Էլիզաբեթ Մյուռեյը թողել է հսկայական ժառանգություն՝ հագեցած վառ գույների աբսուրդ ասամբլյաժներով։ Մյուռեյի ստեղծագործությունները գտնվում են այնպիսի խոշոր հավաքածուներում, ինչպիսիք են՝ Սողոմոն Գուգենհայմի թանգարանը, Հիշհորն թանգարանը և քանդակների այգին, Ժամանակակից արվեստի թանգարանը, Ամերիկյան արվեստի Ուիթնի թանգարանը, Սան Ֆրանցիսկոյի ժամանակակից արվեստի թանգարանը, Չիկագոյի արվեստի ինստիտուտը, Քարնեգի արվեստի թանգարանը և Ուոդսվորթ Ատենեումը։

## Կենսագրություն
Էլիզաբեթ Մյուռեյը ծնվել է 1940 թվականին Չիկագոյում։ Դժվար մանկություն է ունեցել, ընդհուպ մինչև անօթևանության դեպքեր՝ հոր հիվանդության պատճառով։

Էսթետիկ զգացողությունը նրա մոտ արթնացել է վաղ տարիքում։ Հիշելով դպրոցը՝ էլիզաբեթը նկարագրել է այն դեպքը, երբ զայրացած ուսուցիչը կարմիր մատիտով խիտ գրոտել էր իր դասարանային աշխատանքի թերթիկը։ Այս փորձը նրան բացատրել է, թե ինչ է գույնի մարմնագույն երանգը։

1958 թվականին Էլիզաբեթն ընդունվել է Չիկագոյի արվեստի ինստիտուտի գեղարվեստական դպրոցը։ Իր հաջողության գրավականը նա տեսնում էր կոմերցիոն նկարչության ոլորտում։ Սակայն մի անգամ տեղական թանգարանում նա զարմանքով հայտնաբերում է Սեզանի խնձորներով նատյուրմորտի տարօրինակ գրավչությունը, որը փոխում է նրա վերաբերմունքը։ Դասի գնալիս աղջիկը բազմիցս այցելում է թանգարան, որպեսզի բացահայտի, թե ինչումն է խորհուրդը։ Ինչպես ինքն է նշում, դա իր մոտ առաջին անգամ էր։ Նայելով նկարին՝ նա նույնիսկ որոշ ժամանակ կորցնում էր տարածության և ժամանակի զգացողությունը։ «Այդ ժամանակ ես հասկացա, որ ինքս էլ կարող էի դառնալ նկարչուհի, եթե համարձակություն ունենայի և վճռականություն»։

 

Հաջորդ քայլը եղավ այն, որ գեղարվեստի երկամյա կուրսի դրամաշնորհ ձեռք բերելով նա ընդունվեց Միլս քոլեջ, որը մասնավոր բարձրագույն հումանիտար ինստիտուտ էր կանանց համար։ Այն գտնվում է Կալիֆոռնիայի Օքլենդ քաղաքում։ 1964 թվականին ստացել է արվեստի մագիստրոսի վկայագիր։ 60-ական թվականների վերջում եկել է Նյու Յորք, 70-ական թվականներից նրա աշխատանքները կանոնավոր կերպով ցուցադրվել են Փոլի Քուփեր պատկերասրահում։

## Գրականություն
* 
* 
* 
* 

## Ծանոթագրություններ

## Արտաքին հղումներ
* Artcyclopedia.com 
* MutualArt.com 

Կատեգորիա:20-րդ դարի ամերիկացի նկարիչներ
Կատեգորիա:Ամերիկացի գրաֆիկներ
Կատեգորիա:Ամերիկացի ժամանակակից արվեստագետներ
Կատեգորիա:Ամերիկացի նկարչուհիներ
Կատեգորիա:Ամերիկացի փորագրիչներ
Կատեգորիա:Ամերիկացի քանդակագործներ
Կատեգորիա:Թոքի քաղցկեղից մահացածներ
Կատեգորիա:Կին քանդակագործներ
Վոլֆսբերգ

**Վոլֆսբերգ** (), Կարինթիայի վարչական շրջանում գտնվող ավստրիական քաղաք և քաղաքային համայնք, Վոլֆսբերգ շրջանի վարչական կենտրոնը։

Ներառված է Վոլֆսբերգի շրջանում։ Ունի 25 366 բնակիչ (2005 թվականի դեկտեմբերի 1-ի տվյալներով)։ Զբաղեցնում է 278,3 կմ² տարածք։ Պաշտոնական կոդը՝ 2 09 23:

* Pictures of Wolfsberg 

## Պատմություն
Վոլֆսբերգի տարածքը պատկանել է Կարինթիայի դքսության ազնվական դասին։ 1007 թվականին այն անցել է Բամբերգի իշխանական եպիսկոպոսությանը՝ արդեն կայսր դարձած Հենրիխ Երկրորդի կողմից։ Հարևան բնակավայրը դարձավ Բամբերգի կարիբյան սահմանների վարչական կենտրոնը, և 1331 թվականին իշխան եպիսկոպոս Վերնտո Շենկ ֆոն Ռայհենեկը ստացավ քաղաքային արտոնություններ։

Բողոքական բարեփոխումների ժամանակ Բայերհոֆեն ամրոցի նստավայրը՝ առաջին անգամ հիշատակված 1239 թվականին և վերակառուցված 16-րդ դարում, դարձավ լյութերականության կենտրոն, որը, սակայն, տապալվեց հակառեֆորմացիայից։ 1975 թվականին Հաբսբուրգյան կայսրուհի Մարիա Թերեզան ձեռք բերեց Բամբերգի բոլոր հողերը։ Վոլֆսբերգի ամրոցը ձեռք է բերվել կոմս Հյուգո Հենքել ֆոն Դոններսմարկի կողմից 1846 թվականին և վերակառուցվել թյուդորովյան դարաշրջանի ոճով։

## Քաղաքական իրավիճակ
Համայնքապետը Հանս-Պյոտր Շալահոլցն (ԱՍԴԿ) է։

Համայնքի ներկայացուցիչների խորհուրդը () կազմված է 35 հոգուց։
thumb|left|200px|Ամրոց
thumb|ձախից|200px|Վոլֆսբերգ

Տեղերի բաշխումը.

*ԱՍԴԿ՝ 20 տեղ 
*ԱԺԿ՝ 5 տեղ
*ԱԱԿ՝ 5 տեղ
*ՆԱԼՖ՝ Նոր Ավստրիա՝ 3 տեղ
*Կանաչներ՝ 2 տեղ

## Այլ
Վոլֆսբերգում ծնվել և սովորել է Էլիզաբեթ Կյոստինգերը (ծնվ. 1978)՝ քաղաքական գործիչ, Եվրախորհրդարանի պատգամավոր 2009 թվականից։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Ավստրիայի քաղաքներ
Հիկոնե

, Ճապոնիայի Սիգա պրեֆեկտուրայում գտնվող քաղաք։ Քաղաքի մակերեսը կազմում է 196,84 կմ², բնակչությունը՝ 113 065 մարդ, բնակչության խտությունը՝ 574,40 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու վրա՝ Կինկի տարածաշրջանի Սիգա պրեֆեկտուրայում։ Այս քաղաքի հետ սահմանակցում են Մայբարա, Հիգասիոմի քաղաքները և Տագա, Տոյոսատո, Կորա, Այսյո ավանները։

## Բնակչություն
Քաղաքի բնակչությունը կազմում է 113 065 մարդ (2014 թվականի հուլիսի 1-ի տվյալների համաձայն), իսկ խտությունը՝ 574,40 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Քաղաքի խորհրդանիշ ծառ է համարվում *[[Citrus tachibana]]*-ն, ծաղիկ՝ *[[Iris ensata]]*-ն։

## Եղբայր քաղաքներ
*  Տակամացու, Ճապոնիա (1966)  
*  Միտո, Ճապոնիա (1968)
*  Սանո, Ճապոնիա (1969)  
*  Էնն Արբոր, ԱՄՆ (1969)
*  Սյանտան, Չինաստան (1991)

## Տես նաև
* Կոկա
* Կոնան
* Յասու
* Ռիտտո
* Մորիյամա
* Սուձուկա
* Օմիհատիման
* Ռյուո
* Հիգասիոմի
* Կոմոնո

## Ծանոթագրություններ

## Արտաքին հղումներ

* Հիկոնե քաղաքի պաշտոնական վեբկայք   /  / 
* Information on the Japan Center for Michigan Universities and its academic programs

Կատեգորիա:1937 թվականին հիմնադրված բնակավայրեր
Կատեգորիա:Ճապոնիայի քաղաքներ
Կոմոնո

, Ճապոնիայի Միե պրեֆեկտուրայի Միե գավառում գտնվող ավան։ Ավանի մակերեսը կազմում է 106,89 կմ², բնակչությունը՝ 40 333 մարդ, բնակչության խտությունը՝ 377,33 մարդ/կմ²։

## Աշխարհագրական դիրք
Կոմոնո ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում, որը սահմանակցում է Սիգա պրեֆեկտուրայի հետ։ Այս ավանի հետ սահմանակցում են Յոկաիտի, Ինաբե, Հիգասիոմի, Կոկա քաղաքները։ Ավանի որոշակի հատվածներ սահմանակից են Սուզուկա Քուազի ազգային պարկին։

## Բնակչություն
Ավանի բնակչությունը կազմում է 40 333 մարդ (2014 թվականի հունիսի 1-ի տվյալների համաձայն), իսկ խտությունը՝ 377,33 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Ավանը խորհրդանշող ծառ է համարվում *[[Zelkova serrata]]*-ն, ծաղիկ՝ *[[Aster komonoensis Makino]]*-ն, իսկ թռչուն՝ *[[Cettia diphone]]*-ը։

## Ծանոթագրություններ

## Արտաքին հղումներ
*Ճապոնական Կոմոնո ավանի պաշտոնական վեբկայք 

Կատեգորիա:1928 թվականին հիմնադրված բնակավայրեր
Կատեգորիա:Ճապոնիայի ավաններ
Նիկոլայ Ֆիլիպ

**Նիկոլայ Ֆիլիպ** (, ), ֆիզիկայի մասնագետ, աշխատել է «ուլտրակարճ ռադիոալիքների տարածումը» թեմայի վրա, Մոլդովայի գիտությունների ակադեմիայի պատվավոր անդամ է։ ԽՄԿԿ նախկին անդամ։

Եղել է Բելցի քաղաքի Ալեկու Ռուսոյի անվան պետական համալսարանի ռեկտոր (1986—2007)։

## Կենսագրություն
* Ֆիզիկամաթեմատիկական գիտությունների թեկնածու (1962)։ 
* Ֆիզիկամաթեմատիկական գիտությունների դոկտոր (1979)։ 
* Համալսարանի պրոֆեսոր (1980), ռադիոֆիզիկայի առաջատար մասնագետ։ 
* ԽՍՀՄ ժողովրդական կրթության գերազանցիկ (1971)։ 
* 1973 թվականին շնորհվել է ՄՍՀ բարձրագույն դպրոցի վաստակավոր աշխատողի պատվավոր կոչում։ 
* 1995 թվականին ընտրվում է Մոլդովայի գիտությունների ակադեմիայի պատվավոր անդամ։ 
* 1996 թվականին շնորհվում Է Մոլդովայի Հանրապետության գիտության և տեխնիկայի պետական մրցանակ։ 
* 1997 թվականից Ն․ Ֆիլիպը բարձրագույն դպրոցի գիտությունների միջազգային ակադեմիայի գործող անդամ է։ 
* Գեորգե Ասաքիի անվան տեխնիկական համալսարանի պատվավոր դոկտոր։ 
* Ն. Ֆիլիպն ընդգրկվել է միջազգային կենսագրական կենտրոնի կողմից հրատարակված «20-րդ դարի 2000 ականավոր գիտնականներ» ժողովածուում։  
* 2001 թվականից Բելցի քաղաքի պատվավոր քաղաքացի է։

## Պարգևներ
*Աշխատանքային փառքի շքանշան (1995)
*Հանրապետության շքանշան (2001)

Բելցիի քաղաքային խորհրդի 2001 թվականի ապրիլի 3-ի թիվ 11/24 որոշմամբ Պատվո գրքում է գրանցվել՝ նրան շնորհելով «Բելցիի համայնքի պատվավոր քաղաքացի» կոչում։ 2010 թվականի մարտի 30-ին Բելցիի համայնքի ավագանու 3-րդ հերթական նիստում որոշում է կայացվել «Մարտի 26» փողոցի մի մասը կոչել ակադեմիկոս Ն․ Ֆիլիպի անունով։

## Հրապարակումներ
* Իոնոսֆերայում դինամիկ գործընթացների հետազոտման ժամանակակից մեթոդներ (Ն. Շ. Բլաունշտեյնոմի, Լ․ Մ․ Երուխիմովի և այլոց հետ)։ Կիշինյով, Շտանիցա, 1991։

## Ծանոթագրություններ

Կատեգորիա:Ռադիոֆիզիկոսներ
Կատեգորիա:Խորհրդային ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Ֆիզիկոսներ այբբենական կարգով
Կատեգորիա:Մոլդովացի ֆիզիկոսներ
Կատեգորիա:Մոլդովացի մանկավարժներ
Matrang

**Ալան Արկադևիչ Խաձարագով** (, , առավել հայտնի է **Matrang ** կեղծանունով), ազգությամբ օս ռուսաստանցի երաժիշտ։ 2017 թվականից մինչև 2024 թվականը եղել է  «Gazgolder» ստեղծագործական միության անդամ։ «Золотая Горгулья» անկախ երաժշտական մրցանակի մրցանակակիր որպես «լավագույն սոուլ-նախագիծ»։

## Կենսագրություն
Ալանը ծնվել է 1995 թվականի ապրիլի 20-ին Ալանիայում(Օսիա)։

Համառուսական ճանաչում Ալանը ձեռք է բերել 2017 թվականին, երբ իր «Медуза» երգը դարձավ տարվա ռուսալեզու ամենահայտնի հիթերից մեկը։ Երգը առաջադրվել է Муз-ТВ հեռուստաալիքի մրցանակաբաշխությանը՝ «Ռունետի երգ» անվանակարգում, բայց չի հաղթել։ Նույն երգով հանդես է եկել 2019 թվականի հունվարի 7-ին «Live Fest URBAN»-ին։

Ինտրովերտ է, վարում է ասկետիկ ապրելակերպ: 2024 թվականի հունվարի վերջին երգիչը հայտնել է Հյուսիսային Օսիայում հետապնդումների մասին։ Ամանորից առաջ երկու անհայտ անձինք նրան տարել են Վլադիկավկազի անտառ, ծեծել և սպառնացել։ Երգիչը նաև ասել է, որ եղել է Թաիլանդում առանց փողի, սափրել է հոնքերը և ճակատի մազերի մի մասը և հայտարարել, որ հրաժարվում է շարունակել իր երաժշտական կարիերան և այլևս չի ցանկանում հայտնի լինել։ 2024 թվականի փետրվարի 21-ին Ռուսաստան վերադառնալուց հետո Ալանը գտնվում է վերականգնողական կենտրոնում: Երգչի քույրը բացատրել է, որ այս որոշումը կայացվել է նրա թմրամոլության պատճառով։

## Սկավառակագրություն
### Ալբոմներ

* ***Планета Луна*** (2015)
* ***Красная Луна*** (2017)
****Эйа*** (2018)
****DA*** (2019)
****ТРИ*** (2020)

### Սինգլներ
* «Со мной» (*Ինձ հետ*)
* «Медуза» (*Մեդուզա*)
* «Летали» (*Թռչեցինք*)
* «Вода» (*Ջուր*)
* «ОМО» (*ՕՄՕ*)
* «Замыкать» (*Եզրափակել*)
* «От Луны до Марса» (*Լուսնից մինչև Մարս*)
* «Акула» (*Շնաձուկ*)
* «Бронза» (*Բրոնզ*)
* «Провода» (*Հաղորդալարեր*)
*  «Замыкать»  (*Փակել*)
*  «Бронза» (*Բրոնզ*)
*  «Со мной» (*Ինձ հետ*)
*  «Проснись»  (*Արթնացեք*)
* «Дурень» (*Դուրեն*)
*  «Привет» (*Բարեւ*)
*  «Оставайся» (*Մնա*)
*«Матранг» (*Մատրանգ*)
*«С самим собой» (*Հետ ինքներդ*)
*«Круг» (*Շրջան*)
*«Мама» (*Մամա*)
*«Отчаянно зовёт» (*Հուսահատ կանչում*)
*«Вельветовые часы» (*Վելվետնոր ժամացույց*)

## Ծանոթագրություններ

## Արտաքին հղումներ
* 
* 

Կատեգորիա:Բեմական կեղծանուններ
Կատեգորիա:Հիփ հոփ երգիչներ
Կատեգորիա:Ռուս երաժիշտներ
Կատեգորիա:Ռուս երգիչներ